《北山道中》
宋代·方凤

起犯春霜一径寒，清游乘兴约吟鞍。
眼中最恨友朋少，尘外频闻山水宽。
溪落旧痕枯野埠，树浮空翠湿危栏。
岩头几处县冰白，已作群羊化石看。

作者简介：（1240—1321）宋元间婺州浦江人，一名景山，字韶卿(韶父)，号岩南。宋末恩授容州文学，入元不仕。善为古今诗，不缘雕琢，体裁纯密，自成一家。有《存雅堂稿》等。